cyanic-selkie/wikianc huggingface dataset:
Hugo ”Hurley” Reyes
Onnettomuuden jälkeen
Hurley järkyttyy kuultuaan Charlien kuolemasta ja viestistä. Hurley lähtee varoittamaan Jackiä mutta eksyy ja löytää vahingossa Jacobin mökin ja kohtaa Locken. Hurley päättää mennä Locken ryhmän kanssa parakeille. Myöhemmin hän joutuu huijaamaan Sayidin, Katen ja Milesin Locken ansaan. Hurleystä tehdään Milesin ruokintavastaava.
Kun Keamyn ryhmä hyökkää parakeille, Hurley Benin neuvon mukaan pakenee Locken, Sawyerin ja Aaronin kanssa viidakkoon. Benin liityttyä myöhemmin heidän mukaansa he menevät etsimään Jacobin mökkiä, kun Sawyer palaa rannalle Milesin, Clairen ja Aaronin kanssa.
Jahlil Okafor
Jahlil Okafor (s. 15. joulukuuta 1995 Chicago, Illinois) on yhdysvaltalainen koripalloilija. Sentterinä pelaava Okafor edustaa NBA-joukkue New Orleans Pelicansia.
Hugo ”Hurley” Reyes
Saaren jälkeen
Lehdistötilaisuuden jälkeen Hurley viettää syntymäpäiviään ja saa isältään lahjaksi auton. Auton nopeusmittarissa on kuitenkin samat numerot kuin lotossa, ja Hurley juoksee pakoon. Hän myöhemmin vierailee Sunin kanssa laivan räjähdyksessä kuolleksi luullun Jinin haudalla.
Jahlil Okafor
Okafor pelasi yliopistossa vain yhden kauden: kaudella 2014–2015 hän kirjautti Duke Universityn pelaajana NCAA:n I-divisioonassa tilastolukemat 17,3 pistettä, 8,5 levypalloa ja 1,4 koriinheiton torjuntaa per ottelu pelattuaan noin 30 minuuttia ottelua kohden. Okafor asettui ehdolle NBA:n vuoden 2015 varaustilaisuuteen, jossa hänet varattiin kolmantena. Okaforin varasi Philadelphia 76ers, jota hän edusti kaksi kautta. Tämän jälkeen hän on pelannut Brooklyn Netsissä ja New Orleans Pelicansissa.
Hugo ”Hurley” Reyes
Saaren jälkeen
Charlie ilmestyy Hurleylle tämän ollessa ostoksilla. Hurley pelästyy ja pakenee autolla, mutta poliisit ottavat hänet kiinni. Hurley alkaa nähdä näkyjä kuulusteluissa ja joutuu mielisairaalaan. Charlie yrittää vakuuttaa Hurleylle, että tämän on palattava saarelle, mutta Hurley kieltäytyy.
Kun Sayid tulee hakemaan Hurleyta mielisairaalasta, Hurley kysyy häneltä Jeremy Benthamin (Locke) kuolemasta. Sayid sanoo sen olleen itsemurha, mutta Hurley ei usko siihen. Sayid vie Hurleyn turvataloon, mutta heidän kimppuun hyökätään. Sayid tappaa hyökkääjät, mutta Hurley poimii aseen maasta ja häntä luullaan syylliseksi. Hurley vie Sayidin vanhempiensa luo. Hurley kertoo totuuden kaikesta saarella tapahtuneesta äidilleen, joka uskoo Hurleyta. Myöhemmin Ben ilmestyy Hurleyn luo ja kehottaa tätä palaamaan saarelle, mutta Hurley kieltäytyy ja juoksee poliisien luokse. Ben lakimiehineen järjestää Hurleyn vapaaksi.
Hurley yrittää vapauduttuaan valehdella poliiseille olevansa syyllinen, mutta häntä ei uskota. Hurley menee taksiin, jossa hän tapaa Jacobin. Jacob kehottaa Hurleyta palaamaan saarelle sanoen että Hurleyn kyky keskustella kuolleiden kanssa ei ole kirous vaan siunaus. Jacob antaa Hurleylle kitaransa ja kertoo Ajira Airwaysin lennosta, joka menee saarelle. Hurley päättää palata saarelle, ja ostaa peräti 70 lippua yrittäen estää viattomien kuoleman. Hurley pelästyy nähtyään Benin lennolla mukana. Kone joutuu turbulenssiin ja tapahtuu valovälähdys, joka siirtää Hurleyn menneisyyteen.
Paluu saarelle
Hurley havahtuu räpiköimästä joessa, mutta Jack pelastaa hänet ja Katen. Kolmikko kohtaa Jinin, joka yllättyy nähdessään heidät ja vie heidät Sawyerin luo. Sawyer kertoo heille heidän olevan vuodessa 1977, ja järjestää heille paikan Dharma ryhmässä. Hurley liitetään ryhmään kokkina ja Hurley alkaa nauttia työstään.
Hurley alkaa kirjoittaa Imperiumin vastaiskun käsikirjoitusta ulkomuististaan tarkoituksenaan lähettää kirjoitus George Lucasille. Eräänä päivänä Miles pyytää Hurleyta viemään hänet Orkidea-asemalle. Hurley saa tietää autossa olevasta ruumiista, ja Miles kertoo hänelle kyvystään puhua kuolleiden kanssa. Hurley pakenee myöhemmin Jinin ja Milesin kanssa parakeilta vietyään Jackin ja Sayidin turvaan. Hän katsoo etäältä Jackin pudotettua pommin Joutsen-aseman alaiseen tunneliin. Pommin räjähdettyä tapahtuu kirkas valkoinen välähdys.
Hurley havahtuu pakettiauton vierestä. Jinin lähdettyä auttamaan Sawyeria, Jacob ilmestyy Hurleylle ja käskee tätä viemään Sayidin Temppelille parannettavaksi. Autettuaan poistamaan metallipalkin Joutsen-aseman luukun päältä, Hurley pyytää Jiniä johdattamaan heidät Temppelille. Päästyään Temppelin alaisiin tunneleihin heidän kimppuunsa hyökätään ja heidät viedään Dogenin luo. Dogen määrää selviytyneet ammuttavaksi, mutta Hurley estää sen sanomalla Jacobin lähettäneen heidät. Hurley antaa kitarakotelonsa Dogenille, joka löytää kotelosta puisen ristin, jonka sisällä on ohjeet sisältävä viesti. Hurleyn kysyttyä lapun sisältöä, Dogenin tulkki Lennon sanoo että he ovat pulassa mikäli Sayid kuolee.
Hurley seuraa toisia altaan luo, jonka vesi on muuttanut väriä. He laskevat Sayidin pinnan alle, ja Hurley huutaa heidän hukuttavan Sayidin. Lennonin pyynnöstä Hurley menee Dogenin luo, joka paljastaa osaavansa englantia. Hurley kertoo Dogenille Jacobin kuolleen, mikä kauhistuttaa häntä. Myöhemmin Hurley todistaa Sayidin heräävän kuolleista kaikkien yllätykseksi.
Hurleyn kulkiessa ulkona Jacob ilmestyy jälleen ja neuvoo Hurleyta kirjoittamaan ohjeet muistiin. Hurleyn kohdattua Dogenin, Jacob neuvoo Hurleyta huomauttamaan hänelle olevansa kandidaatti ja voivansa kulkea missä haluaa. Hurley pyytää Jackiä tulemaan kanssaan majakalle ja Jack suostuu. Päästyään majakalle Hurley neuvoo Jackiä kääntämään pyörää 108 astetta, mutta Jackin huomattua nimensä pyörässä hän kääntää pyörää 23 astetta ja huomaa kotinsa. Jack kysyy syytä tähän Hurleylta ja Hurleyn vastattua ettei hän tiedä, Jack raivoissaan hajottaa majakan peilit. Jacob ilmestyy jälleen Hurleylle ja kiittää häntä Jackin tuomisesta. Jacob neuvoo Hurleyta ja Jackiä lähtemään pakoon Temppeliltä tulevaa uhkaa.
Matkallaan Temppelille he kohtaavat Richardin, joka johdattaa heidät Black Rockille. Richardin yrittäessä itsemurhaa, Jack vakuuttaa hänet uskomaan että Jacob tahtoi heidät saarelle syystä. Hurley, Jack ja Richard matkaavat rannalle, jossa he kohtaavat muut selviytyneet. Ilana kertoo heille heidän kandidaattisuudestaan ja sanoo Richardin tietävän mitä tehdä seuraavaksi. Richard kieltää tietävänsä mitään ja ryntää viidakkoon. Jack huomaa Hurleyn puhuvan espanjaa näkymättömälle henkilölle. Jackin kysyttyä kenelle Hurley puhuu, Hurley sanoo ettei tämä koske Jackiä ja lähtee viidakkoon etsimään Richardia. Hurley löytää Richardin ja kertoo hänelle Isabellan välittämän viestin. Heidän palattua rannalle Richard kertoo heille, että heidän on estettävä Musta-asuista miestä lähtemästä saarelta.
Hurleyn vierailtua Libbyn haudalla, Michael ilmestyy Hurleylle ja neuvoo häntä estämään lentokoneen tuhoamisen. Ilanan kuollessa dynamiittien räjähdyksessä, Hurley räjäyttää Black Rockin dynamiittivaraston. Hurley, Jack, Sun ja Frank suuntaavat Musta-asuisen miehen luo, kun Richard, Miles ja Ben suuntaavat parakeille. Matkalla Michael ilmestyy Hurleylle ja kertoo mistä Musta-asuisen miehen löytää. Michael pyytää Hurleytä kertomaan anteeksipyytönsä Libbylle, jos Hurley näkee tämän vielä.
Kohdattuaan Locken ryhmän, Sawyer kertoo Hurleylle Widmoren sukellusveneestä. Zoen kerrottua Widmoren uhkausviestin Musta-asuiselle miehelle, Sawyer käskee Jackiä lähtemään salaa muiden kanssa Desmondin purjeveneelle. Saavuttuaan paikkaan Claire lähtee heidän kanssaan Jackin jäädessä rannalle. Päästyään Hydra-saarelle, Widmoren ryhmä väijyttää heidät ja lukitsee jääkarhuhäkkeihin. Savuhirviön hyökätessä saarelle, Jack ja Sayid vapauttavat heidät, minkä jälkeen he suuntaavat lentokoneelle, jonka Musta-asuinen mies sanoo olevan viritetty. Selviytyneet nappaavat Widmoren sukellusveneen ja jättävät Musta-asuisen miehen sekä Clairen rannalle. Sawyerin aktivoitua vahingossa Jackin laukussa olleen räjähteen, Sayid uhraa henkensä pelastaakseen muut. Hurley, Jack, Kate ja Sawyer selviytyvät, mutta Jin ja Sun hukkuvat. Hurleyn purskahtaa itkuun saatua tietää tapahtuneesta.
Aamulla heidän lähdettyä etsimään Desmondia, nuori Jacob ilmestyy Hurleylle ja käskee tätä antamaan Jacobin tuhkat. Saatuaan ne, hahmo pakenee viidakkoon ja Hurley lähtee hänen peräänsä. Hurley kohtaa Jacobin istumasta nuotion äärestä. Jacob kertoo katoavansa nuotion sammuessa. Jacob kertoo selviytyneille miksi hän valitsi heidät. Jack päättää ottaa tehtävän vastaan saaren suojelijana muiden kieltäydyttyä. Seuraavana aamuna he kohtaavat Musta-asuisen miehen ja Desmondin. Ryhmä suuntaa Lähteelle, jossa Desmond sammuttaa saaren valon, mikä aiheuttaa maanjäristyksiä saaren alkaessa upota mereen. Ben neuvoo muita pakenemaan Hydra-saarelle Musta-asuisen miehen veneellä. Jackin ja Katen surmattua Musta-asuisen miehen, Hurley, Jack ja Ben suuntaavat takaisin Lähteelle pelastamaan Desmondin. Jack tekee Hurleystä saaren uuden johtajan ja onnistuu pelastamaan Desmondin käynnistämällä valon uudestaan ja uhraamalla henkensä. Hurleyn miettiessä mitä tehdä saaren uutena johtajana, Ben ehdottaa että Hurley alkaa auttaa ihmisiä ja ettei Hurleyn tarvitse toimia Jacobin tavoin. Hurley pyytää Beniä neuvonantajakseen, mihin Ben suostuu. Hurley auttaa Desmondia palaamaan takaisin Pennyn luo. Epilogissa Hurley käskee Beniä ilmoittamaan Guamissa toimiville Dharma Initiativen työntekijöille töiden päättyneen. Hurley vierailee Waltin luona Santa Rosan mielisairaalassa, kehottaen tätä palaamaan saarelle ja tarjoten töitä. Hurley toimii saaren johtajana kuolemaansa asti.
Vaihtoehtoinen aikajana
Vaihtoehtoisessa aikajanassa Hurley on lottovoittaja, mutta sai voiton eri numeroilla kuin perusaikajanassa. Hurley käytti maasta poimimansa dollarin setelin sarjanumeroja. Ollessaan mukana Oceanic Airlinesin lennolla 815 Arzt tunnistaa Hurleyn ja kysyy häneltä, miksi hän osti kanaravintolan voittorahoillaan. Hurley vastaa hänelle pitävänsä kanasta. Sawyerin varoitukseen olla kertomatta liikaa itsestään Hurley vastaa, ettei hänen tarvitse huolehtia, koska hän on ”maailman onnekkain ihminen”. Koneen laskeuduttua Los Angelesin lentokentälle Hurley kohtaa Desmondin ja kertoo tälle, mistä matkatavarat löytyvät.
Myöhemmin Hurley kohtaa yrityksensä parkkipaikalla Locken, joka nuhtelee Hurleyta siitä, että hän oli ajanut autonsa liian lähelle Locken autoa. Hurley kertoo Lockelle omistavansa yrityksen, jolloin Locke pyytää anteeksi. Locken kerrottua saaneensa potkut, Hurley antaa Johnille työvoimatoimistonsa osoitteen.
Antti Niemi (jääkiekkoilija)
Jääkiekkoura
Kaudeksi 2015-16 Niemi siirtyi NHL-joukkue Dallas Starsiin. Hän pelasi Dallasissa myös kaudella 2016-17, jonka jälkeen hänen sopimuksensa ostettiin ulos.
Julistaminen ovelta ovelle
right|thumb|Jehovan todistajia ovelta-ovelle -työssä.Julistaminen ovelta ovelle on joidenkin kirkkojen ja uskonnollisten yhdyskuntien tapa julistaa uskontojaan. Näkyvimmin näin toimivat maailmanlaajuisesti Jehovan todistajat ja mormonit. right|thumb|"Mormonisaarnaaja opettaa puusepän työpajassa" (1856), Tanska. MAP-kirkon saarnaajat tulivat Tanskaan 1850, vain kuusi vuotta ennen maalauksen valmistumista.
Katolinen kirkko
Tammikuussa 1994 paavi Johannes Paavali II sanoi, että ”ei ole aika hävetä evankeliumia, vaan on aika julistaa sitä katoilta”.
Katolilaisten ei jehovan todistajien ja mormonien tavoin oleteta tekevän ovelta ovelle julistamista, vaan katolilaiset voivat halutessaan tehdä tätä. Katolisella kirkolla ei myöskään ole standartoitua käsikirjoitusta, jonka ovia kolkuttelevan katolilaisen oletetaan harjoittelevan etukäteen. 2010-luvulla ovelta ovelle julistamisen katsottiin olevan nousussa oleva trendi katolilaisten keskuudessa.
Antti Niemi (jääkiekkoilija)
Jääkiekkoura
Kaudeksi 2017-18 Niemi siirtyi vuoden mittaisella sopimuksella NHL-seura Pittsburgh Penguinsin riveihin. Hän pelasi Penguinsissa lopulta 3 ottelua, jonka jälkeen hänet laitettiin siirtolistalle, josta Florida Panthers poimi hänet. Panthersissa Niemi ehti pelata kaksi ottelua, jonka jälkeen hänet laitettiin uudelleen siirtolistalle. Montreal Canadiens poimi Niemen listalta ja loppukauden hän vietti Montrealissa. Kesällä 2018 Niemi teki vuoden mittaisen jatkosopimuksen seuran kanssa. Keväällä 2019 uutisoitiin Niemen NHL-uran olevan ohi.
Julistaminen ovelta ovelle
Luterilainen kirkko
Ovelta ovelle kiertämisellä voi olla myös muita käyttötarkoituksia kuin pelkkä julistaminen. Swazimaassa luterilaiset ovat kiertäneet ovelta ovelle auttamassa AIDS-potilaita, jotka kohtaavat syrjintää sairautensa takia. Suomen evankelis-luterilainen kirkko toteuttaa vuosittain Yhteisvastuukeräyksen, joka on kirkon järjestämä, mutta kerääjät eivät niinkään levitä uskontoa. Myös Tanskan evankelis-luterilainen kirkko järjestää vastaavanlaisen hätäapukeräyksen.
Antti Niemi (jääkiekkoilija)
Jääkiekkoura
Kesäkuussa 2019 Niemi solmi vuoden mittaisen sopimuksen KHL-seura Jokereiden kanssa ja palaa näin Suomeen yhdeksän Pohjois-Amerikassa vietetyn kauden jälkeen.
Julistaminen ovelta ovelle
Presbyteerisyys
Presbyteerien keskuudessa papisto ei juurikaan puhu julistamisesta ja sen harjoittaminen ovelta ovelle on ani harvinaista.
Antti Niemi (jääkiekkoilija)
Maajoukkueura
Niemi debytoi Suomen jääkiekkomaajoukkueessa vuoden 2007 Karjala-turnauksessa, jossa hän pelasi 8. marraskuuta 2007 uransa ensimmäisen maaottelun vastustajana Tšekki. Hän edusti Suomea vuoden 2014 Sotšin talviolympialaisissa.
Julistaminen ovelta ovelle
Yhdysvalloissa
Yhdysvaltain korkein oikeus antoi 1930–1940 useita päätöksiä, joiden nojalla esim. kirjallisuuden jakaminen ovelta ovelle ilman asukkaiden ennakkoon antamaan lupaa ei voida kieltää tai että Jehovan todistajien ei tarvinnut hakea lupaa kaupungin hallitukselta ennen ovelta ovelle julistamisen aloittamista. Vuonna 1944 korkein oikeus linjasi, että lasten osallistuessa julistamiseen tulee noudattaa lakeja, joilla rajoitettaisiin lasten työntekoa huolimatta siitä, että kyseessä on uskonnollinen toiminta. Oikeus vahvisti vapauden ovelta-ovelle saarnaamiseen.
Antti Niemi (jääkiekkoilija)
Rullakiekkoura
Jääkiekon ohella Niemi pelaa myös rullakiekkoa, jota monet jääkiekkoilijat harrastavat kesäisin. Hän osallistui lajin vuoden 2006 MM-kisoihin. Suomi voitti kisoissa pronssia.
Julistaminen ovelta ovelle
Yhdysvalloissa
Koronaviruspandemian aikana Yhdysvalloissa rajoitettiin ovelta ovelle julistamisen lisäksi muutakin uskonnollista toimintaa, ja pyrittiin siirtämään toimintoja internettiin. Jehovan todistajat alkoivat julistamaan ovelta ovelle uudelleen syyskuussa 2022 yli 2,5 vuoden tauon jälkeen, jonka aikana Jehovan todistajat julistivat kirjeitse tai puhelimitse.
Suomessa
Suomessa ovelta ovelle tapahtuvan toiminnan kieltäminen kuntien järjestyssäännöissä kyseenalaista.
Hugo ”Hurley” Reyes
Vaihtoehtoinen aikajana
Hurley on läsnä Vuoden Mies -palkintotilaisuudessa, joka järjestetään hänelle hänen annettuaan huomattavan lahjoituksen museolle. Hurleyn äiti järjestää Hurleylle sokkotreffit Rosalitan kanssa, mutta Rosalita ei saavu paikalle. Hurleyn odottaessa häntä ravintolassaan Libby saapuu paikalle ja sanoo muistavansa Hurleyn toisesta elämästään, olettaen heidän olevan sielunkumppaneita. Myöhemmin tohtori Brooks saapuu hakemaan Libbyä. Hurley näkee kun Libby saatetaan autoon, joka vie tämän Santa Rosan mielisairaalaan. Pettynyt Hurley menee syömään kanaravintolaansa, jossa hän kohtaa Desmondin, joka neuvoo häntä puhumaan Libbylle. Hurley vierailee Libbyn luona ja keskustelee tämän kanssa. Heidän käytyä piknikillä Hurley suutelee Libbyä, jolloin molemmat saavat välähdyksiä elämästään saarella ja muistavat toisensa. Desmond tarkkailee heitä ja ajaa pois hymyillen.
Julistaminen ovelta ovelle
Suomessa
Koronaviruspandemian aikana myös Suomessa julistustyöhön kohdistui rajoituksia. Esim. mormonit alkoivat tekemään vapaaehtoistyötä (kuten lumitöitä ja nurmikon leikkuuta), jonka yhteydessä saatettiin tehdä jonkin verran lähetystötä.
Hugo ”Hurley” Reyes
Vaihtoehtoinen aikajana
Myöhemmin Desmond neuvoo Hurleytä lahjomaan Ana Lucian, jotta Sayid ja Kate vapautuisivat vankilasta. Heidän saavuttuaan kohtauspaikkaan Hurley saapuu ja antaa rahat Ana Lucialle. Hurley kysyy Desmondilta, tuleeko tämä mukaan, mihin Desmond vastaa ettei hän ole vielä valmis. Hurley lähtee Sayidin kanssa hotellille ja käskee tätä odottamaan autossa. Hurley kohtaa juopuneen Charlien, joka kieltäytyy lähtemästä konserttiin. Hurley tainnuttaa Charlien ja kantaa tämän autoon ja vie tämän myöhemmin konserttiin. Hurley ja Sayid ajavat baarin eteen ja huomaavat miehen ahdistelevan Shannonia. Sayid auttaa Shannonia, ja koskettaessaan toisiaan he saavat muistinsa takaisin elämästään saarella. Boone kertoo Hurleylle, että hänellä oli kova työ hakea Shannon Australiasta. Hurley vastaa, että se oli sen arvoista.
Hurley kohtaa kirkon edessä Benin, joka sanoo ettei ole vielä valmis siirtymään eteenpäin. Hurley sanoo Benin olleen ”hyvä numero kaksi” viitaten tämän rooliin neuvonantajana saarella. Hurley kohtaa muut selviytyneet ja jäähyväisten jälkeen Hurley istuu Libbyn viereen. Christian avaa kirkon ovet, jolloin kirkas valkoinen valo ympäröi selviytyneet siirtäen heidät tuonpuoleiseen.
Lost
Kurttila (täsmennyssivu)
Kurttila tarkoittaa seuraavia:
Alūksnen ylänkö
pienoiskuva|Näkymä ylängöllä sijaitsevalta Kornetin mäeltä (Kornetu kalns).|alt= thumb|250px|right|[[Narvanjoen vesistöalueen kartta, jossa Haanjan ylänkö ja sen eteläosa Alūksnen ylänkö näkyy ruskealla väritettynä alueena Peipsijärven lounaispuolella.]] pienoiskuva|Alūksnen- ja Haanjan ylängöllä on lunta ennen alankojen alueita ja oikealla ylhäällä maiden välisellä rajalla. Kuvan yläreunasta leikkautuu pois osa Otepään ylängöstä.
Alūksnen ylänkö on osittain Virossa sijaitsevan Haanjan ylängön eteläosa, joka sijaitsee Koillis-Latviassa. Latviassa ylänköalue jatkuu valtioiden rajalta etelään päin ja ylänköalueelta alkava vedenjakaja yltää siellä Väinäjoen jokilaakson pohjoispuolelle saakka. Tätä ylänköaluetta, vaikka se onkin matala, kutsutaan Latviassa Itä-Latvian ylänköalueeksi, ja se seuraa Latvian ja Venäjän välistä raja-aluetta Väinäjoen pohjoispuolelle asti. Toinen tulkinta on liittää keskellä Latvia sijaitseva Vidzemen ylänkö ja Alūksnen ylänkö toisiinsa ja kutsua Alūksnen ylänköä Itä-Vidzemen ylänköalueeksi.
Maantietoa
Alūksnen ylängön pinta-ala on arviolta puolet koko Haanjan ylängöstä. Siitä jää Viron puolelle 816 neliökilometriä, Latvian puolelle 887 neliökilometriä ja Venäjän puolelle korkeintaan 500 neliökilometriä. Alūksnen ylänkö jatkuu Viron rajalta kohti etelää, mutta se toimii samalla vedenjakajana itään ja länteen päin. Itäpuolella sijaitsee Velikajan alanko ja Velikajan jokilaakso, jonka vedet virtaavat Peipsijärveen ja sieltä Suomenlahteen. Länsipuolella sijaitsee Tālavan alanko, jonka vedet laskevat Koivajoen tai Salatsin kautta Riianlahteen. Vizmenen ylänkö jää Alūksnen ylängön lounaispuolelle ja Itä-Latvian alanko sijaitsee Alūksnen ylängön eteläpuolella, josta vedet päätyvät Väinäjokeen.
Ylänkö on muodostunut samalla tavalla kuin Haanjan ylänkö Viron puolella. Se on korkeaksi jääneen kallionperän päälle kerrostunutta viime jääkauden aikaista moreenia, hiekkaa ja savea. Kallioperän ylle jääneet sedimenttikerrokset ovat parhaimmillaan 90–100 metriä paksut, mutta ylängön reuna-alueilla voin 30–40 metriä. Mäkimaaston korkeudet vaihtelevat keskimäärin noin 120–270 metriä mpy. Kukkulat kohoavat lähiympäristöstään 10–35 metriä ylemmäksi. Monet kukkulat ovat lakiosaltaan tasaisia. Näiden moreenitasanteiden päällimmäinen maakerros on kivetöntä savea, jota on osattu viljellä toista tuhatta vuotta. Tällaisia kukkuloita on laskettu olevan 24 kahdessa ryppäässä (yhteensä 85 neliökilometriä ). Alueen sadanta on vuoden aikana noin 650 millimetriä vuodessa, joka on 50–100 millimetriä enemmän kuin Latviassa keskimäärin. Lämpötilat ylängöllä ovat 0,5 astetta alempia kuin muualla.
Alueen vesistöt
Ylänköalueen epätasaisuudet luovat otolliset olosuhteet järvien ja lampien muodostumiselle. Suurin järvi on Alūksne, jonka pinta-ala on 15,9 neliökilometriä. Erityisen järvialueen muodostavat Kornetin järvet, jotka kuuluvat Kornetin suojelualueeseen. Alūksnen pohjois- ja eteläpuolelta löytyy runsaasti järviä, joiden laskuojat muodostavat lähteen monelle ojalle tai joelle. Koivajoen sivujoen Mustjõen omat sivujoet Vaidava ja Melnupe saavat täällä alkuunsa, ja ne laskevat länteen päin Riianlahteen. Pededze, joka puolestaan alkaa ylängön itäpuolella ja laskee etelään päin, yhtyy Aivieksteen, joka on Väinäjoen sivujoki. Pededze alkaa jo Viron puolelta eli Haanjan ylängöllä, mutta virtaa Alūksnen ylängön läpi. Myös Väinäjoki laskee Riianlahteen. Itään päin laskevat joet päätyvät Velikajaan. Tällaisia Velikajan sivujokia ovat esimerkiksi Kudebin omat sivujoet ja muutama Vjadan sivujoki.
Alueen väestö
Koska ylänkö on pieni, mahtuu se kokonaan Alūksnen kuntaan. Kunnassa asuu yli 14 000 asukasta ja alue on haja-asutusaluetta.
Viitteet
57.5°N, 27°W
Liukulaakeri
Liukulaakeri on yksinkertaisin laakerityyppi. Liukulaakerit muodostuvat tyypillisesti kahdesta pinnasta, joista toinen pyörii toisen suhteen.
Laakerit valmistetaan usein eri metalliseoksista kuten erityisestä pronssista, kuparista ja alumiinista. Myös muoveja käytetään monissa sovelluksissa. Muoviset liukulaakerit pienillä kuormituksilla eivät välttämättä tarvitse lainkaan voitelua, kun taas metallipohjaiset laakerit vaativat yleensä voitelun määräajoin. Jauhemetallurgisesti valmistetaan huokoisia laakereita, joissa voiteluaine, esimerkiksi molybdeenisulfidi on valmiina huokosissa. Suurien kuormituksien liukulaakerit, tyypillisenä esimerkkinä auton- ja muiden pienien nelitahtimoottorien runko- ja kiertokangenlaakerit, vaativat jatkuvaa voiteluöljyn tuontia ulkoisella öljypumpulla. Käynnistettäessä liukulaakerissa on metallinen kosketus, jollei öljyä paineisteta. Ilman painevoitelua olevat liukulaakeroidut järjestelmät on usein suunniteltu jatkuvasti pyöriviksi. Niiden pyörimisliike riittää pumppaamaan öljyä. Kelloissa käytettävät liukulaakerit vaativat laakeritapin ja "kiven" väliin öljyä. Öljymolekyylit estävät pintojen hankautumisen toisiaan vasten.
Resusammalet
Lajeja:
Alexandru Epureanu
Alexandru Epureanu (s. 27. syyskuuta 1986 Chișinău (Kišinjov), Moldavian SNT, Neuvostoliitto) on moldovalainen jalkapalloilija, joka edustaa turkkilaista İstanbul Başakşehiriä. Hän on pelannut useita vuosia myös Venäjällä. Hän on pelipaikaltaan keskuspuolustaja tai puolustava keskikenttäpelaaja. Hänellä on myös Venäjän kansalaisuus.
Epureanu valittiin Moldovan vuoden jalkapalloilijaksi vuosina 2007 ja 2009.
Seurajoukkueura
Vuonna 2007 Epureanu siirtyi Venäjälle Moskovan joukkueeseen, jota hän edusti kolmen kauden ajan. Epureanun ensimmäisellä kaudella joukkue saavutti Venäjän valioliigan neljännen sijan. Kaudella 2009 sijoitus oli kuudes, mutta vuoden 2010 alussa seura päätti vetäytyä liigasta. Epureanu siirtyi kaudeksi 2010 paikallisvastustaja Dynamoon, joka maksoi hänestä neljä miljoonaa euroa, mikä oli suurin koskaan moldovalaispelaajasta maksettu siirtokorvaus.
Maajoukkueura
Epureanu debytoi Moldovan maajoukkueessa vuonna 2004. Hän on pelannut 91 maaottelua, eniten maansa pelaajista, ja tehnyt niissä kahdeksan maalia. . Hän on toiminut maajoukkueen kapteenina.
30 Very Best of Deep Purple
30 Very Best of Deep Purple on Deep Purplen 30-vuotisjuhlan kunniaksi vuonna 1998 julkaistu kokoelma-albumi. Albumista on olemassa kaksi eri versiota: yhden CD-levyn versio ja laajennettu kahden CD:n versio.
Albumi nousi Suomen virallisen listan sijalle 16, ja pysyi listalla yhteensä neljä viikkoa.
Aimo Okkolin
Aimo Olavi Okkolin (25. tammikuuta 1917 Riihimäki – 30. joulukuuta 1982 Riihimäki) oli suomalainen lasitaiteilija. Hän oli Riihimäen Lasin kaivertaja vuosina 1937–1952 ja muotoilija 1952–1970. Hän teki syvin leikkauskoristein muotoiltuja kristalliesineitä, jotka olivat usein värillisiä. Hän käytti paljon luonnonaiheita. Tunnetuin on "Lumpeenkukka". Tämä Okkolinin vuonna 1960 suunnittelema lasiesine oli Riihimäen Lasin myydyin yksittäinen esine. Okkolinin lasiesineitä lahjoitettiin useille ulkomaisille valtionpäämiehille. Hän jatkoi Riihimäen Lasin palveluksessa vuoteen 1976, jolloin lasinpuhallus käsityönä lopetettiin. Sen jälkeen hän toimi vapaana suunnittelijana. Hänelle myönnettiin valtion taiteilijaeläke vuonna 1980.
Nicolas Roeg
Nicolas Jack Roeg (15. elokuuta 1928 Lontoo – 23. marraskuuta 2018 Lontoo ) oli englantilainen elokuvaohjaaja. Roegin elokuville on tunnusomaista tarinoiden pirstominen lyhyiksi fragmenteiksi, joiden kronologiaa Roeg usein sekoitti. Hänen filminsä Kauhunkierre (Don't Look Now, 1973) äänestettiin ykköseksi vuonna 2011 Time Out -lehden 150:lle elokuva-alan ammattilaiselle tekemässä kyselyssä kaikkien aikojen sadasta parhaasta brittielokuvasta.
Mikko Kalliomaa
Mikko Antti Sakari Kalliomaa (s. 1951) on suomalainen kuoronjohtaja ja sovittaja, jolle tasavallan presidentti myönsi director musices -arvonimen 26. marraskuuta 2004.
Robson
Robson voi tarkoittaa seuraavia:
Mikko Kalliomaa
Hän on suorittanut musiikinopettajan tutkinnon Jyväskylän Yliopistossa sekä opiskellut kuoronjohtoa Sibelius Akatemiassa ja myös Klemetti-Opiston kuoronjohtokursseilla.
Hän on ollut mukana perustamassa 1990-luvun alussa Suomen Viihdekuoroliittoa ja toiminut sen johtotehtävissä perustamisesta lähtien 10 vuoden ajan.
Kalliomaa on toiminut vuosia kuoronjohtajana muun muassa Lahden Mieskuoron organisatiossa, Hollolan Mieskuorossa, Lahden Viihdekuorossa ja Hollolan Viihdekuorossa.
Mikko Kalliomaa on tuottelias viihteellisen kuoromusiikin sovittaja ja hänen sovituksia on julkaistu nuotteina.
EF Education First
EF Education First on kansainvälinen koulutusyhtiöiden ryhmä, jonka omistaa perustajan, ruotsalaisen Bertil Hultin perhe. Sillä on 15 sisaryritystä, jotka toimivat oppilas- ja opiskelijavaihdon, kielikoulutuksen, kulttuurivaihdon, opetusmatkojen sekä akateemisten opintojen parissa. EF:n hyväksi työskentelee yli 29 000 työntekijää, opettajaa sekä vapaaehtoista. EF:llä on 400 toimistoa ympäri maailmaa sekä kouluja yli 50 maassa. Suomessa EF:llä on matkatoimistoksi luokiteltu myyntitoimisto EF Education Oy.
EF Education First perustettiin Ruotsin Lundissa vuonna 1965 nimellä EF Europeiska Ferieskolan, kun Bertil Hult halusi viedä lukiolaisia Englantiin oppimaan kieltä. Hult avasi 1970-luvulla nopeaan tahtiin toimistoja Euroopan eri maihin sekä Japaniin ja Meksikoon. 1980-luvulla EF aloitti toiminnan Yhdysvalloissa, johon kuuluu vaihto-oppilas- ja opintomatkatoimintaa. EF on laajentunut myös Kiinaan, jonne se on perustanut kielikouluja.
Kritiikkiä
Monien kielikoulujen ja vaihto-opiskeluohjelmien tavoin EF on saanut kritiikkiä muun muassa markkinointitavoistaan, nuorten kohtelusta isäntämaissa, nuorten heikosta valvonnasta sekä nuoren työvoiman heikosta palkkauksesta.
EF markkinoi 1990-luvulla Suomessa kielimatkoja käyttämällä teini-ikäisiä asiamiehinään. Uusia matkalaisia hankkimalla sai ilmaisen kielimatkan. Ilmenneiden haittojen takia EF sopi kuluttaja-asiamiehen kanssa, että vanhemmilta pyydetään ensin suostumus ja palkintomatkat arvotaan eikä anneta eniten myyneille.
Vuonna 2007 Ruotsin television Uppdrag granskning -ohjelmassa ”Bästa året i ditt liv” (Elämäsi paras vuosi) kritisoitiin monin tavoin EF-yrityksen toimintaa maissa, joihin se lähettää nuoria. Muun muassa lukiolaistyttö, jolle oli luvattu vuotta Kaliforniassa päätyikin Kentuckyn maaseudulle, jossa helluntailainen perhe käytti käärmeitä seremonioissaan. Tytön kertomusta ei kuitenkaan kyetty vahvistamaan. Ohjelmassa kritisoitiin myös EF:n tapaa kohdella nuoria, joilla ilmenee ongelmia isäntäperheensä kanssa. Heitä vaadittiin allekirjoittamaan ”käytössopimus”, joka kielsi heitä kritisoimasta aiempaa isäntäperhettään perheenvaihdon tapahduttua.
Helsingin Sanomat kiinnitti huomiota EF:n ulkomaille lähetettyjen valvojien palkkaukseen. Esi­mer­kkinä lehti mainitsi EF:n Yhdistyneessä kuningaskunnassa työs­ken­nel­leen oh­jaa­jan, joka sai vuo­den 2010 ke­säl­lä majoituksen, matkavakuutuksen ja aamiaisen lisäksi ainoastaan 29 eu­roa päi­väs­sä ”kulukorvausta”, josta ei maksettu työnantajamaksuja eikä veroja.
Kuluttajariitalautakunta on saanut EF Education Oy:tä koskevia valituksia kielimatkojen ehdottomasta alkoholikiellosta. EF palauttaa sääntöä rikkoneen kurssilaisen kotiin, mutta ei palauta matkasta maksettuja rahoja, vaikka kotimatka alkaisi heti kurssin alussa.
Heinäkuussa 2012 venäläinen teinityttö Polina Rahman putosi jyrkänteeltä ja kuoli Maltalla kävellessään yksin kotiin EF:n juhlista neljän aikoihin aamuyöllä. EF:n edustaja David Widerberg muistutti, että tyttö oli itse valinnut tavallista vapaamman kielikurssimuodon, jossa ei ollut kotiintuloaikoja eikä pakollisia yhteiskuljetuksia.
Heinäkuussa 2012 Iltalehti kertoi 14-vuotiaiden suomalaissisarusten kehnosta kohtelusta isäntäperheen ja EF:n taholta Maltalla.
English Proficiency Index (EPI)
EF julkaisee säännöllisin väliajoin ranking-listaa maista, joissa englantia puhutaan vieraana kielenä parhaiten maailmassa. Lista perustuu EF:n kielikokeisiin osallistuneiden vastausaineistoon. Vuonna 2015 EF kertoi englantia osattavan parhaiten Tanskassa, Alankomaissa, Ruotsissa, Suomessa, Norjassa, Puolassa ja Itävallassa, maailman heikoimmin taas Irakissa, Libyassa ja Kambodžassa. Tulos perustuu 750 000 testituloksen aineistoon vuodelta 2013.
Matti Väisänen (hiihtosuunnistaja)
Matti Väisänen (s. 23. syyskuuta 1948) on entinen suomalainen hiihtosuunnistaja. Väisänen voitti vuoden 1980 hiihtosuunnistuksen maailmanmestaruuskilpailuissa henkilökohtaisen pronssimitalin ja viestihopean. Lisäksi hänellä on viestipronssia Itävallan MM-kisoista 1982, sekä viestihopeaa Italian MM-kisoista.
PMR
PMR voi tarkoittaa ainakin seuraavia:
Ksenija Balta
Ksenija Balta (s. 1. marraskuuta 1986 Minsk, Valko-Venäjän SNT, Neuvostoliitto) on virolainen yleisurheilija, jonka päälajit ovat pituushyppy ja seitsenottelu. Balta pitää hallussaan naisten 100 m ja 200 m juoksun sekä pituushypyn ulkoratojen Viron ennätyksiä, joiden lisäksi hän on hypännyt pituudessa myös sisäratojen Viron ennätyksen.
Balta sijoittui Madridin EM-hallikilpailuissa 2005 14:nneksi viisiottelussa. Myöhemmin samana vuonna hän saavutti pronssia junioreiden EM-kilpailujen seitsenottelussa Kaunasissa tuloksella 5747 pistettä. Göteborgin EM-kilpailuissa 2006 hän putosi 100 metrin juoksun alkuerissä ja pituushypyn karsinnassa.
Balta karsiutui Pekingin olympialaisissa 2008 pituushypyn loppukilpailusta. Myöhemmin samana vuonna hän oli IAAF:n yleisurheilufinaalissa toinen pituushypyssä tuloksella 665 cm. Sisäratojen EM-kilpailuissa Torinossa 2009 hän voitti kultaa pituushypyssä halliennätyksellään 687 cm. Berliinin MM-kilpailuissa 2009 hän oli kahdeksas tuloksella 662 ja IAAF:n yleisurheilufinaalissa viides. Dohan sisäratojen MM-kilpailuissa 2010 hän sijoittui neljänneksi tuloksella 663. Saman vuoden Barcelonan EM-kilpailuissa hän karsiutui pituushypyn ja 200 metrin loppukilpailusta.
Balta sijoittui Portlandin MM-hallikilpailuissa 2016 pituushypyssä seitsemänneksi. Amsterdamin EM-kilpailuissa hän oli neljäs tuloksella 665 ja Rio de Janeiron olympialaisissa 2016 kuudes tuloksella 679. Belgradin EM-hallikilpailuissa 2017 hän oli pituushypyssä viides tuloksella 679. Lontoon MM-kilpailuissa 2017 hän karsiutui loppukilpailusta. Hän sijoittui pituushypyssä kahdeksanneksi Birminghamin sisäratojen MM-kilpailuissa 2018 ja kuudenneksi Berliinin EM-kilpailuissa 2018. Vuodelle 2021 siirretyissä Tokion olympialaisissa hän karsiutui pituuden loppukilpailusta.
Aleksanteri I (Skotlanti)
thumb|right|Aleksanteri I:n sinetti. Aleksanteri I (1077–1124) oli Skotlannin kuningas. Hän oli Malcolm III:n viides poika, ja nousi valtaistuimelle vasta veljiensä jälkeen. Kun Edgar kuoli, hän jätti Aleksanterille vain valtakuntansa pohjoisosat, kun taas Forthin ja Clyden eteläpuoliset maat Lothia ja Cumbria erotettiin omaksi jaarlikunnakseen, jonka sai David I.
Aleksanteria pidettiin rohkeana soturikuninkaana, sillä hän tukahdutti kapinan Morayn alueella. Toisaalta hänet tunnetaan myös hurskaudestaan, sillä hän perusti luostareita. Hän piti yllä edeltäjänsä luomia hyviä suhteita Englannin Henrik I:een, joka oli Aleksanterin siskon aviomies, ja Aleksanteri puolestaan vei vihille Henrikin aviottoman tyttären Sibyllan.
Neiti Tuittupää
Neiti Tuittupää on Valentin Vaalan ohjaama elokuva vuodelta 1943. Se perustuu Hilja Valtosen romaaniin Opettajan villikko (1928) ja on järjestyksessä kuudes Valtosen aiheen pohjalta tehty elokuva.
Juoni
Anna Tipuli Pusu on sanavalmis opettajan tytär savolaisesta kirkonkylästä. Hänen lapsuudenystävänsä Erkki Erä on lahjakas viulisti, joka haluaisi ulkomaille opiskelemaan. Tipuli aikoo päästä Musiikkiopistoon ja säestää Erkkiä pianolla eräässä tilaisuudessa. Perhe kuitenkin vastustaa Tipulin haaveita pianistin urasta, jota ei pidetä kunnon ammattina. Erityisen jyrkkänä on hänen veljensä Tauno, joka suosittelee alempaa hallintotutkintoa ja virkauraa. Tipuli pitää päänsä ja yrittää saada lainaa paikallisilta isänniltä, mutta yritykset valuvat tyhjiin. Lopulta Tipuli myöntyy Taunon tahtoon ja äiti hankkii lainaan takuut omalta veljeltään.
Tipuli aloittaa virkamiestutkintoon tähtäävät lakiopinnot Helsingin yliopistossa ja opiskelee tarmokkaasti, kun taas hänen huonetoverinsa Elli keskittyy juhlimiseen. Tipuli yrittää tavata myös Erkkiä, mutta saa kuulla että tämä on matkustanut Pariisiin ja Italiaan. Hän riitaantuu Ellin ja muiden osakuntatoveriensa kanssa, eikä villi opiskelijaelämä tunnu sopivan hänelle. Tipuli purkaa mieltään Taunolle ja kieltäytyy palaamasta yliopistolle. Vaimonsa kehotuksesta Tauno hankkii Tipulille sairaanhoitajaharjoittelijan paikan sairaalasta, koska ”eihän lakitiede sovi naiselle”. Taunoa ollaan nimittämässä alilääkäriksi samaan sairaalaan. Kun Tipuli esitellään Taunolle, he iskevät silmää toisilleen, mistä ylihoitajatar Uxen eli ”Kyyhkysäiti” saa aiheen moittia Tipulia, jota hän muutenkin pitää jyrän alla.
Kaksi vuotta kuluu, ja Tipulin 25-vuotissyntymäpäivää juhlitaan sairaalalla. Tipuli lupautuu Taunon lapsenpiiaksi, mutta unohtaa asian kokonaan nähdessään sanomalehdestä uutisen Erkin paluukonsertista Suomessa samana iltana. Tipuli rientää konserttiin, jonne Tauno ja hänen vaimonsa Lahja saapuvat myöhässä jouduttuaan jättämään lapsensa kahden kesken. Tipuli poistuu salaa ja rientää veljensä kotiin, jonne Tauno ja Lahja ovat kutsuneet Erkin ja hänen säestäjänsä neiti Palménin iltapalalle. Erkki ilahtuu tavatessaan Tipulin, mutta tämä on mustasukkainen Erkin ja neiti Palménin läheisestä suhteesta ja poistuu pian seurasta.
Erkki ja Tipuli tapailevat, mutta suhde ei etene kevyttä naljailua pidemmälle. Sen sijaan keski-ikäinen ylilääkäri kertoo Taunolle olevansa vakavasti ihastunut Tipuliin. Tauno kutsuu molemmat illaksi luokseen, ja illan päätteeksi ylilääkäri pyytää Tipulin ravintolaan, jossa hän esittää kosintansa. Tipuli vastaa, ettei rakasta häntä tai ketään muutakaan, mutta jättää asian auki huomatessaan Erkin saapuvan ravintolaan neiti Palménin kanssa. Myös Erkki panee merkille Tipulin seuralaisineen ja kosii yllättäen neiti Palménia; he juovat kihlajaismaljan.
Erkki tapaa Tipulin sattumalta kaupungilla ja kutsuu hänet asuntoonsa. Hän kertoo ensin omasta kihlauksestaan, mutta tiukkaa sitten Tipulin suhteesta ylilääkäriin ja tunnustaa rakastavansa Tipulia. ”Tahdon kaikki tai ei mitään”, Tipuli vastaa ja poistuu asunnosta, kun neiti Palmén saapuu paikalle. Tämä on epäluuloinen tilanteesta eikä Erkki kiellä tunteitaan Tipulia kohtaan, joten pari päättää purkaa kihlauksensa.
Tipuli pyytää lomaa vieraillakseen perheensä luona ja lykkää yhä vastausta ylilääkärin kosintaan. Kun Erkki esittää oman kosintansa, Tipuli kuitenkin vastaa olevansa kihloissa. Mies lähtee loukkaantuneena Tipulin purskahtaessa itkuun. Tipuli matkustaa junalla Kuopioon ja kohtaa kotipitäjän tutun isännän, joka pyytää häntä seurakseen ravintolaan. Erkki on parhaillaan kiertueella Savossa ja esiintyy sattumalta samassa ravintolassa. Tipuli kuitenkin karkaa ravintolasta sillä verukkeella, että hänen sulhasensa odottaa. Isännältä Erkki saa kuulla Tipulin tulleen Kuopioon yksin. Erkki ei ehdi linja-autoon, jolla Tipuli matkustaa, mutta lähtee naisen perään vuokra-autolla ja tavoittaa tämän majatalossa, jossa matkustajat joutuvat yöpymään linjurin ajettua ojaan. Tipuli äksyilee edelleen, kunnes Erkki kertoo kihlauksensa purkautumisesta. Tipulikin tunnustaa valehdelleensa, jolloin Erkki riemastuu: ”Tipuli, anna pusu”.
Tuotanto
Neiti Tuittupää tehtiin Hilja Valtosen romaanin Opettajan villikko (1928) pohjalta. Käsikirjoittaja Martti Larni typisti juonta tuntuvasti – romaani kertoo ”opettajan villikon” vaiheet syntymästä runsaan neljännesvuosisadan eteenpäin, kun taas elokuva alkaa Tipulin ollessa yli 20-vuotias. Päähenkilön murheet ovat pitkälti kirjailijan omia vastoinkäymisiä; Hilja Valtosella oli taiteellisia pyrkimyksiä, joita hänen perheensä vastusti. Tuolloin taideaineita pidettiin yleisestikin humpuukina.
Neiti Tuittupään yleisömenestys oli huomattavasti vuoden keskitasoa parempi.
Vastaanotto
Aikalaisarvioijien mielestä elokuva ei ollut samaa tasoa kuin edeltäjänsä. Uuden Suomen kriitikon Salama Simosen mukaan tarinaan ”ei ole onnistuttu saamaan valtosmaista kepeyttä ja pirteyttä”. Olavi Veistäjä (Aamulehti) piti sitä ”luistavana ajanvietefilminä” ja koki sen puolustavan viihde-elokuvana paikkaansa. Aiemmin kiitosta saanut Lea Joutseno ei Toini Aaltosen (Suomen Sosialidemokraatti) mukaan ”ole läheskään se pirteä komedienne, jona olemme tottuneet hänet aikaisemmin näkemään”. Kritiikistä sai osansa myös Tapio Nurkka, jota pidettiin ulkonäöltään ”postikorttimaisen kauniina” mutta esiintymiseltään kankeana.
Myöhemmin televisioesityksen yhteydessä kirjoittaneiden kriitikoiden mukaan elokuva ei ole parhaita Valtosen romaaneista tehtyjä filmitulkintoja. Lea Joutseno sai kuitenkin kiitosta komediennena ja myös näppärää sanailua arvostettiin.
Jalkaväkirykmentti 52 (jatkosota)
Jalkaväkirykmentti 52 (JR 52) oli Suomen puolustusvoimien jatkosodan aikainen jalkaväkirykmentti. Rykmentti perustettiin lähinnä yläsavolaisista joukoista. Se liitettiin yhdessä Jalkaväkirykmentti 31:n ja Jalkaväkirykmentti 10:n kanssa Raappanan 14. divisioonaan, joka oli suoraan vastuussa sotamarsalkka Mannerheimille. Tämä yksikkö taisteli Rukajärven alueella koko jatkosodan ajan. Alue luovutettiin Neuvostoliitolle vuoden 1944 syksyllä.
George Peele
George Peele (noin 1558 – ennen 1598) oli englantilainen näytelmäkirjailija, William Shakespearen edeltäjä. Hän palveli yliopistorunoilijana ja oli myös näyttelijä. Hän sai avioituessaan varallisuutta, mutta joutui myöhemmin elantonsa vuoksi tarttumaan juonitteluun, ja samalla hänestä tuli hyvin kekseliäs. Näytelmissään hän ilmentää nokkelaa, rehevää ja aistillista mielikuvitusta. Huvinäytelmä The arraygnement of Paris (1584) sisältää runsaasti kuningatar Elisabet I:n imartelua. Merkittäviä ovat myös The famous chronicle of king Edward I (painettu 1593), The battell of Alcazar (1594), The love of King David and fair Bethsabe (painettu 1599) ja The old wives’ tale (1595).
Peelen runon "Laulu" on suomentanut Pertti Nieminen, joka on julkaissut sen runokokoelmassaan Kuu kultainen terälehti (Otava, 2008, ISBN 978-951-1-23007-6)
Peelen näytelmän The Old Wives' Talen pohjalta on Peter Aston säveltänyt lastenoopperan Sacrapant the Sorcerer (1969).
Joan Caulfield
Broadwayllä uransa aloittanut, ja Paramountin sopimusnäyttelijäksi päässyt Caulfield teki elokuvadebyyttinsä vuonna 1944 kuvatussa, ja kaksi vuotta myöhemmin julkaistussa elokuvassa Miss Susie Slagle's. Hänen muita elokuviaan olivat muun muassa Sinitaivaan alla (1946), The Lady Says No (1951) ja Sateet tulivat (1955). Televisiossa hän esiintyi muun muassa sarjoissa My Favorite Husband (1943–1955), Sally (1957–1958). ja Karjatila High Chaparral lännensarjan kahdessa ensimmäisessä piloottijaksossa.
Joan Caulfied on saanut tähden Hollywood Walk of Famelle.
Erkki Oksala
Erkki Jaakko Oksala (9. toukokuuta 1930 Isokyrö – 3. toukokuuta 2016) oli suomalainen hammaslääkäri ja professori. Hän oli Turun yliopiston hammaskirurgian professori vuodesta 1976. Hän tutki hampaiden siirtoleikkauksia.
Pekka Lehtimäki
Pekka Raimo Olavi Lehtimäki (26. syyskuuta 1934 Terijoki – 1. maaliskuuta 2013 Pirkkala) oli suomalainen murretutkija ja akateeminen opettaja. Vuoteen 1999 asti hän toimi fennistiikan professorina Greifswaldin yliopistossa Saksassa.
Elämä
Pekka Lehtimäki syntyi Terijoella, jossa hänen vanhempansa toimivat kansakoulunopettajina, ja kasvoi Hämeenkyrössä. Hän pääsi ylioppilaaksi Ikaalisten lukiosta vuonna 1954 ja muutti Turkuun opiskelemaan suomen kieltä ja Suomen historiaa. Vuonna 1956 hän kuitenkin siirtyi jatkamaan opintojaan Helsingin yliopistoon ja valmistui sieltä filosofian kandidaatiksi vuonna 1961. Suoritettuaan humanististen tieteiden kandidaatin tutkinnon vuonna 1959 Lehtimäki aloitti työt vasta perustetun suomen kielen nauhoitearkiston assistenttina. Vuosien kuluessa hän nauhoitti yli 1 200 tuntia murteita 140 eri pitäjässä.
Pekka Lehtimäki aloitti akateemisen uransa vuonna 1963 Saksan Münsterin yliopistossa, jossa hän toimi suomen kielen lehtorina kahdeksan vuotta. Vuonna 1971 hän palasi Suomeen ja tällä kertaa Tampereen yliopistoon, jossa hän toimi aluksi suomen kielen assistenttina, mutta jo vuonna 1973 hänet nimitettiin suomen kielen apulaisprofessoriksi. Vuosiksi 1981–1983 hän palasi takaisin Saksaan, tällä kertaa Göttingenin yliopistoon suomen kielen ja Suomen kulttuurin vierailevaksi professoriksi. Vuonna 1994 Lehtimäki astui Greifswaldin Ernst-Moritz-Arndt -yliopiston fennistiikan professorin virkaan. Greifswaldissa Lehtimäki ponnisteli laajentaakseen Suomi-tietoutta käsittelevää kirjastoa, jonne sodan jälkeen ja sosialistisena aikana oli päässyt syntymään suuria aukkoja. Hän pyrki täyttämään niitä muun muassa akateemisten kollegojensa jäämistöjen sekä suomalaisten ja saksalaisten ystäviensä avulla.
Vaikutus
Pekka Lehtimäelle oli erityisen tärkeää, että hän saattoi jakaa ammattitietämystään myös asiasta kiinnostuneille maallikoille. Tätä työtä hän teki muun muassa julkaisemalla Aamulehdessä kielikolumnejaan. Erityisen hyvin hän tunsi Länsi-Uudenmaan murteet, joita hän tarkasteli myös väitöskirjassaan oi- ja ei-nominit Länsi-Uudenmaan murteissa (SKS, 1972). Lehtimäki julkaisi myös kolme kotiseudun murrekirjaa. Tammelan murrekirjassa (1989) ja Karkkilan murrekirjassa (1997) Lehtimäki liikkui niillä seuduilla, joiden murteita hänen tutkimuksensa suurimmaksi osaksi käsitteli. Hämeenkyrön murrekirjaan (2002) sisältyy sen alueen murrenäytteitä, joissa hän itsekin oli viettänyt lapsuutensa. Kirjojen lopussa olevat yleistajuiset murrekatsaukset sopivat myös maallikoille.
Lehtimäki seurasi tarkoin kaksikielisen poikansa kielellistä kehitystä ja käsitteli sitä muutamissa tutkimuksissaan.
Vuonna 2008 Lehtimäki julkaisi lastenkirjansa Yllärien ylläri – Venneri vaarin ja muorin mökillä.
Monet Lehtimäen lukuisista oppilaista ovat tehneet ja tekevät edelleen tärkeää työtä suomalais-saksalaisten suhteiden kehittämiseksi sekä kulttuurin ja talouden että myös tieteen alueella. Lehtimäki teki myös hyvin ansiokkaasti työtä sen hyväksi, että suomalainen kielitiede tulisi tunnetuksi Saksassa. Tästä hyvänä esimerkkinä on hänen työnsä suomalais-saksalais-alankomaalaisessa murretutkijoiden ryhmässä.
Johann Eck
thumb|200px|Johann Eck.
Johann Eck (13. marraskuuta 1486 – 13. helmikuuta 1543) oli saksalainen teologi, katolisen kirkon puolustaja ja Martti Lutherin arvostelija uskonpuhdistuksen aikana.
Eck syntyi Memmingenin lähellä sijaitsevassa Eckin kaupungissa. Opiskelunsa hän aloitti Heidelbergin yliopistossa mutta siirtyi myöhemmin Tübingenin yliopistoon.
Kesäkuussa 1519 Leipzigin kaupungissa järjestettiin yli kolmiviikkoinen Leipzigin väittely kirkon opetuksista. Väittely käytiin Lutherin, Andreas Karlstadtin ja Eckin kesken. Väittelyn ensimmäisenä aiheena oli vapaa tahto, josta keskustelivat Karlstadt ja Eck. Heinäkuun 4. päivänä aloitettiin paaviuteen liittyvä väittely Lutherin ja Eckin välillä. Keskustelussa Luther otti sola scriptura -kannan (suom. ”Raamattu yksin”) eli hän nosti Raamatun arvovallan paavin ja kirkolliskokousten yläpuolelle. Eck taas syytti Lutheria Wycliffen ja Husin ajatusten omaksumisesta, mihin Luther vastasi muun muassa: ”Mitä tulee Husin lausumaan, että ’ei ole autuuden ehto uskoa, että Rooman kirkko on kaikkien muiden yläpuolella’, niin en välitä siitä, onko se peräisin Wycliffeltä vai Husilta.” Samoin Eck syytti Lutheria kirkolliskokouksen hylkäämisestä.
Väittelyn jälkeen Eckistä tuli Lutherin kiivaimpia arvostelijoita. Kun paavi uhkasi Lutheria pannalla, oli Eckin tarkoitus vastata uhkausbullan julkaisemisesta Saksassa yhdessä Hieronymus Aleanderin kanssa. Yllättäen hänen tielleen kasautui esteitä. Ensinnäkin Erfurtissa yliopisto kieltäytyi bullan julkaisemisesta. Samassa kaupungissa ylioppilaat varastivat bullan kirjakauppiailta ja viskasivat sen jokeen. Leipzigissa tilanne ei ollut sen parempi, sillä nyt Eck itsekin joutui varomaan opiskelijoita. Vaaliruhtinas Fredrik Viisas ei hänkään suostunut julkaisemaan bullaa. Sen sijaan keisarin puheilla Aleander onnistui paremmin, ja muutamassa kaupungissa Lutherin teokset poltettiin. Myös Kölnin oli tarkoitus hävittää Lutherin tuotantoa. Aie kuitenkin peruuntui, sillä poltettaviksi onnistuttiin piilottamaan myös Lutherin vastustajien kirjoituksia.
Myös myöhemmällä elämällään Eck vastusti kiivaasti leviävää uskonpuhdistusta ja puolusti katolilaisuutta. Hän kuoli helmikuun 13. päivänä vuonna 1543.
Football Manager 2016
Football Manager 2016 on Sports Interactiven kehittämä ja Segan julkaisema jalkapalloaiheinen simulaatiopeli, joka ilmestyy marraskuussa 2015. Peli on Football Manager -pelisarjan 12 versio ja siinä on tarkoituksena toimia jalkapallojoukkueen valmentajana. Football Manager on saatavilla Microsoft Windowsille, OS X:lle ja Linuxille.
Football Manager 2016:ssa pelaaja voi toimia valmentajana yli 50 maassa. Pelissä on myös useita uusia ominaisuuksia. Create-A-Club-pelitilassa pelaaja voi perustaa aivan uuden joukkueen, valita sille tunnuksen ja värit sekä lisätä siihen pelaajia. Myös managerin ulkonäköä voi muuttaa. Pelissä on myös muita uusia ominaisuuksia, kuten Fantasy Draft.
Koptin kieli
Kopti (kielen nimen taustalla, joka on typistymä kreikan sanasta ’egyptiläinen’ ) on muinaisen egyptin kielen viimeinen kehitysaste, joka syntyi, kun myöhäisegyptiä alettiin kolmannella vuosisadalla kirjoittaa kreikkalaisilla kirjaimilla kristillistyneessä muodossa. Tästä syystä koptissa on myös reilusti kreikasta tulleita lainasanoja.
Historia ja sukulaisuussuhteet
Kopti kuoli puhekielenä 1400–1500-luvulla. Sillä on kuitenkin vielä merkitystä Egyptin alkuperäisten kristittyjen eli koptien liturgisena kielenä. Egyptin koptikristityt ovat myös koettaneet elvyttää bohairin murretta puhekielenään, mutta nämä pyrkimykset eivät ole johtaneet merkittäviin käytännön tuloksiin.
Faaraoiden Egyptissä käytetyn muinaisegyptin tavoin myös kopti kuuluu afroaasialaisiin kieliin. Egypti ja kopti muodostavat niiden joukossa oman alaryhmänsä. Niille läheisintä sukua on luultavasti Sudanissa puhuttu bejan (bedawien) kieli, joka kuitenkin lasketaan (yhdessä muun muassa somalin ja oromon kielten kanssa) afroaasialaisten kielten kuušilaiseen alaryhmään.